text: اذا بتحبوا تجربوا وصفة تعجب الكل فانا بنصحك تجربوا هي الوصفة ، مو معقول شو هل الطعمة الي بتطلع معك بمكونات كتير بسيطة و متوفرة ع الاغلب تحت الايد .
  طعمة الصوص مميزة بيستاهل يكون دجاج ملوكي و النكهة جاية من اكتر من شغلة ، اول الشي تقلاية البصل رح نقلي البصل حتى يشقر شوي من دون ما بغمق لونه ، هل التقلاية رح تلون بعدها الصوص و تعطيه طعم و لا أطيب ، و إذا عيلتكن ما بتحب البصل يكون ظاهر فيكن تقطعوه ناعم . السر التاني بالتوم البودرة ، رح يعطي طعمة بتجنننننن و ما بتشبه ابدا التوم العادي ، أخر شي هو استعمال الكورن فلور ، هل الاضافة الصغيرة رح تخلي الصوص ناعم و سلس و اطيب من الطحين .
  هي الوصفة بحضرها صيف شتي ، من كم يوم خضرتها و استعمل جزر و بطاطا ، بايام الصيفية بستعمل فليفلة حمرا و خضرا ، إذا في فططر بستعمل بس فطر و هيك .. انتي اتحكمي بالمقادير حسب المتوفر عندك .
text: #000005
text: بطاطا،ثوم بودرة،جزر،دجاج،زعتر أخضر،صوص،فطر طازج،فليفلة حمراء،فليفلة خضراء،وصفات الغذاء
text: #000007
text: يسلم دياتك انا بثق بكللللل شي بتعمليه وبعمله وانا مغمضة..... شي مرة جربي حطي لهاد الصوص معلقة جبنة كاسات بتطلع خطيرة وقوامها بجننن وادعيلي
text: #000011
text: شكرا على الوصفة الجديدة الي أكيد طيبة و سهلة. سؤال صغير هو انه شو الفرق بين استخدام حليب و نشاء أو استخدام كريم الطبخ بهيك وصفة؟ أنا بعمل هيك شي بس بكريم الطبخ.
text: #000014
text: مسا الخيرات نوشين
  هلا في فرق بالطعم اكيد ، نحنا ما عادت الكريما متوفرة متل دايما لهيك عبستعملها .. جربيها و شوفي الفرق بنفسك
text: #000016
text: مرحبا مدام منى وتسلم إيديكي على هالأكلة, شكلا رائع, بدي اسألك إذا بدي أعملا بمقادير أقل يعني نصف كيلو دجاج, بحط كمان نصف باقي المقادير: حليب,ماء,نشا ولا لأ ؟ ولو سمحتي إذا طلعت الصوص كتير مريق وكمية كبيرة كيف بسمكو ؟ وهو لازم يكون كتييير ولا لأ ؟
text: #000020
text: أنا مابعرف اطبخ أبدا أبدا ولا حتى بصراحة بعرف أسماء الأشياء بالمطبخ لذلك أعذريني لجهلي بس لازم أسأل شو الفرق بين الثوم البودرة والثوم العادي
text: #000022
text: اهلا و سهلا سحر و لا يهمك يا جميل
  التوم العادي هو التوم المعروف الفصوص ، اما التوم البودرة فهو متوفر في محلات العطارة و نكهته مختلفة عن التوم العادي و طعمته بتعطي نكهة مميزةللوصفات الأجنبية
text: #000024